## 6.0 CADANGAN PENAMBAHBAIKAN

Saya ingin mengutarakan beberapa cadangan untuk menambahbaik bahan kerja projek yang diberikan kepada saya. Sebagai contoh, saya boleh menambah pilihan zakat dan dapat menarik minat para pengguna.

Selain itu, saya juga boleh menambah baik lagi antara muka pengguna grafik(graphical user interface) dengan mengemaskan lagi reka bentuk antara muka supaya kelihatan lebih menarik. Oleh sebab itu, saya perlu membuat penambahbaikan.

## 7.0 PENUTUP

Syukur saya ucapkan kepada Tuhan kerana dengan rahmat & limpah kurniaNya, saya berjaya menyiapkan kerja projek ini dalam tempoh masa yang diberikan. Saya telah mendapat banyak manfaat dan mempelajari pelbagai ilmu yang baharu sepanjang proses menyiapkan Kerja Projek KSSM Tingkatan 3 subjek Asas Sains Komputer.

Antara faedah yang telah saya kecapi secara tidak langsung ialah tentang kepentingan adanya nilai-nilai murni seperti nilai kerjasama dan kesungguhan dalam diri setiap individu untuk berjaya menyelesaikan suatu masalah. Selain itu, kerja projek ini juga membantu saya meningkatkan kemahiran bekerja saya. Hal ini terbukti apabila saya berupaya mencari sumber yang membantu dalam proses penyiapan kerja ini serta dapat menyiapkan tugasan pada waktu yang ditetapkan. Dari hasil tugasan ini, saya kini semakin berminat untuk terus mendalami ilmu sains komputer dan membuat projek yang lain seperti pembikinan animasi dan lain-lain.

Akhir kata, jutaan terima kasih saya ucapkan kepada guru pembimbing saya yang juga merupakan guru mata pelajaran Asas Sains Komputer saya, Puan Suriyana yang banyak membantu saya secara langsung dan tidak langsung dalam penyiapan tugasan ini. Terima kasih juga kepada rakan-rakan yang sering berkongsi idea dan sentiasa membawa keluar daripada situasi yang membuntukan. Tidak lupa juga ucapan terima kasih kepada ibu ayah saya yang acap kali membantu saya dalam pembikinan tugas ini.

Saya berharap agar hasil Kerja Projek KSSM Tingkatan 3 Asas Sains Komputer saya ini dapat memudahkan semua umat Islam di Malaysia dalam mengira kadar bayaran zakat dengan adanya kod atur cara yang saya bentuk.